  Майя Бывальцева Удмуртилэн кунлыкезлы 100 ар тырмон нуналэ, 4-тӥ шуркынмонэ, элькунын 36 нылпиос вордскизы – 19 нылъёс но 17 пиос. Со сярысь улосвыл тӧролэн но кивалтэтлэн пресс-службаез ивортӥз. 18 нуныос Ижкарын улӥсьёслэн семьяосазы вордскизы. Озьы ик Алнаш, Ува, Кез, Пичи Пурга но Дэри ёросъёсын, Воткаын, Сарапулын, Глазкарын но Можгаын нуны сюанъёс ӝоген шудозы. Удмуртилэн 100 ар тырмон нуналаз вордскем вань пиналъёслы юбилейлы поттэм азвесь коньдон кузьмалозы. Нырысетӥез кузьым басьтӥсь – пичи Ксения, со 0 часэ 18 минутэ Перинатальной центрын вордскиз. Ӟечкыласько анайзэ Ижкарысь Ольга Алексеевна Перевощиковаез! Вордскем сярысь ужкагазэн ӵош Ксения коньдонэз но басьтоз. Зэмос ибырвесь! Александр Бречалов, Удмуртилэн тӧроезТодэ вайытом, Россиысь банк Удмурт Элькунлэн 100 ар тырмонэзлы 3 манет пуктэм дунын азвесь коньдонэз 1-тӥ коньывуонэ поттӥз. Сое 4-тӥ шуркынмонэ вордскем вож нуныослы синпельлы сётыны пумкылъян улосвыллэн тӧроез кутӥз.  Тегъёс: Мерлык Ижкар нылпиос Удмуртия вордскемъёс АлександрБречалов Удмуртилэнкунлыкезлы100ар 100ар  